钦定古今图书集成/方舆汇编/边裔典/第115卷 > 《塞下曲四首》前人
## 钦定古今图书集成/方舆汇编/边裔典/第115卷 > 《塞下曲四首》前人

玉帛朝回望帝乡，乌孙归去不称王。天涯静处无征
战，兵气销为日月光。

其二

北海阴风动地来，明君祠上望龙堆。髑髅皆是长城
卒，日暮沙场飞作灰。

其三

龙斗雌雄势已分，山崩鬼哭恨将军。黄河直北千馀
里，冤气苍茫成黑云。

其四

因嫁单于怨在边，蛾眉万古葬胡天。汉家此去三千
里，青冢常无草木烟。